સ્પંદન ટ્રસ્ટના પ્રમુખ ડો.પાર્થ ગોલના માર્ગદર્શન હેઠળ આ કાર્યક્રમનું આયોજન કરવામાં આવ્યુ હતું. તા.૧૪ ફેબ્રુઆરી ના રોજ બધા સભ્યો બપોરના સમયે પેન્શનપુરા વિકલાંગ અને અંધ આશ્રમ પહોંચ્યા. ડો.પ્રજ્ઞા બેંકરના મમ્મી દ્વારા આ બાળકો માટે સ્વાદિષ્ટ ભોજન બનાવવામાં આવ્યુ હતુ. આશ્રમ પહોંચ્યા બાદ આશ્રમના બધા બાળકો ને ટ્રસ્ટના સદસ્યો દ્વારા ઘરે બનાવેલું સ્વાદિષ્ટ ભોજન પીરસવામાં આવ્યું. આશ્રમના કુલ ૫૯ બાળકોને બપોરનું ભોજન કરાવવામાં આવ્યુ હતું. ત્યારબાદ બાળકો સાથે રમતો રમીને સમય પસાર કરવામાં આવ્યો હતો.